《出疆次副使准阴舟行》
宋代·王之望

丁年慕请缨，白首翻攘袂。
輶轩遽凭轼，魏阙频回睇。
两淮经战争，万物皆惟悴。
云繁雪霰舞，风猛波涛沸。
椎凌仅通航，鼓夜无停枻。
依樯闻喜朝鲜，酌斚烹匀鳜。
出塞那复古，涉川今已利。
一节谁与持，同舟心靡异。
奋身徇主忧，图国忘私计。
昌黎去怀妾，定远老思妹。
高情独无戚，慧眼不留翳。
岂惟诗酒豪，抑亦文武备。
开馆昔登瀛，奉车元起沛。
君遭功名迫，我堪閒散置。
他年洛下吟，忆君徒拥鼻。

作者简介：王之望（1102-1170），南宋著名诗人、书法名家。字瞻叔。南宋襄阳谷城人（今湖北省谷城县），后寓居台州（今浙江省临海县）。其父王纲，任徽州（今安徽省歙县）通判（与知府、知州共治政事），因反对金人立卖国求荣的张邦昌为君，为时人所敬重。绍兴八年（1138年）中进士，乾道六年（1170年）卒于临海。所著有《汉滨集》、《奏议》、《经解》等行于世。南宋高宗、孝宗时期著名诗人。